Νικόλαος Κατσάνος

Ο Νικόλαος Κατσάνος (1930 - 6 Νοεμβρίου 2016) ήταν Έλληνας χημικός, καθηγητής στο Πανεπιστήμιο της Πάτρας. Υπήρξε μέλος της Ένωσης Ελλήνων Χημικών και διαφόρων άλλων επιστημονικών σωματείων και εταιρειών. Εξέδωσε αρκετά βιβλία και έχει δημοσιεύσει πολλά άρθρα και μελέτες σε ελληνικά και ξένα επιστημονικά περιοδικά.

 Βιογραφία 
Γεννήθηκε στη Νέα Αγαθούπολη Πιερίας το 1930Εγκυκλοπαίδεια "Πάπυρος-Λαρούς-Μπριτάννικα", τ. 33, σελ. 23. και σπούδασε Χημεία στο Αριστοτέλειο Πανεπιστήμιο Θεσσαλονίκης (Α.Π.Θ.), στο οποίο και αναγορεύτηκε διδάκτορας. Έκανε μετεκπαίδευση στο Ηνωμένο Βασίλειο στον τομέα της ραδιοχημείας και διετέλεσε διευθυντής ερευνητικής ομάδας στο Κέντρο Πυρηνικών Ερευνών "Δημόκριτος". Από τα έργα του κυριότερα είναι τα "Μαθήματα Οργανικής Χημείας" (1968) και "Φυσικοχημεία, βασική θεώρηση", (Έκδοση Τρίτη Συμπληρωμένη, Εκδ. Παπαζήση, Αθήνα 1999, ISBN 960-02-0448-9).

Δίδαξε αρχικά στο Αριστοτέλειο Πανεπιστήμιο Θεσσαλονίκης και αργότερα στο Πανεπιστήμιο της Πάτρας (Τμήμα Φυσικής και Χημείας), από το 1969 ως το 1997.  Οδηγός Σπουδών 2013-14 - Τμήμα Χημείας - Πανεπιστήμιο Πατρών 

Απεβίωσε στις 6 Νοεμβρίου 2016 και κηδεύτηκε από τον ιερό ναό Παναγιάς Παντανάσσης Πατρών.Πάτρα: "Έφυγε" ο Πανεπιστημιακός Νικόλαος Κατσάνος, Patra News, 6-11-2016.

 Βραβεία 
Εμπειρίκειο Επιστημονικό Βραβείο (1972) 
Βραβείο της Ακαδημίας Αθηνών (1983)

 Βιβλιογραφία 
Εγκυκλοπαίδεια, Επιστήμη και Ζωή.

 Παραπομπές 

Κατηγορία:Έλληνες χημικοί
Κατηγορία:Έλληνες πανεπιστημιακοί του 20ού αιώνα